

**Játékos Magyar Zenetörténet**

Vetélkedő a *Hymnusz* megzenésítésének 175. évfordulója alkalmából

**Online forduló**

**Csapat neve:**

**A feladatlap kitöltéséhez 3 óra áll a rendelkezésetekre.**

**A feladatlap 5 részből áll: tesztkérdésekből, illetve kreatív gondolkodást és kifejtést igénylő feladatokból.**

1. **Villámkérdések**
2. **Kifejtést igénylő feladatok**
3. **Igaz vagy hamis?**
4. **Párosítás**
5. **Forráshasználat – Forráselemzés**

**Javasoljuk, hogy először nézzétek át a feladatlapot, utána kezdjétek el annak kitöltését.**

**A segédanyag használata megengedett.**

**Minden csapatnak eredményes versenyzést kívánunk!**

**I. rész**

**Villámkérdések**

*A kérdésekre rövid, egy-kétszavas, helyenként egy-egy mondatos választ várunk.*

**1. Mi Kölcsey Ferenc *Hymnus*ának teljes címe? (1 pont)**

**2. Melyik művet használták hosszú évtizedekig „hivatalos” himnuszként a Habsburg Birodalom (később Osztrák-Magyar Monarchia) tagországaiban?** **(1 pont)**

**3. Melyik vers megzenésítésére írt ki pályázatot a Nemzeti Színház 1843-ban?**

**a) Nevezzétek meg a vers szerzőjét és a címét! (1 pont)**

**b) Nevezzétek meg a pályázat nyertesét! (1 pont)**

**4. Erkel Ferenc melyik operáját mutatták be a pesti Nemzeti Színházban a *Hymnusz* születésének évében? Nevezzétek meg az opera címét és bemutatójának dátumát!** **(1 pont)**

**5. A *Hymnusz*-pályázattal egyidejűleg még két másik pályázatot is meghirdettek a sajtóban. Nevezzétek meg, milyen pályázatokról volt szó! (1 pont)**

**6. Hány pályamű érkezett be az 1844-es *Hymnusz*-pályázatra?** **(1 pont)**

**7. Melyik intézménynél és milyen minőségben dolgozott Erkel Ferenc a *Hymnusz* megírásának idején?** **(1 pont)**

**8. Soroljátok fel a *Hymnusz*-pályázat zsűrije legalább 4 tagjának nevét és foglalkozását/foglalkozásait! (Minden helyes válaszért 0,5 pont)**

**9. A feltételezések szerint melyik az a két himnusz, amelynek dallamrészlete megtalálható Erkel Ferenc *Hymnusz*ában? (2 pont)**

**10. Melyik műből származik az idézet: „Itt az Irás, forgassátok / Érett ésszel, józanon”?**

**a) Nevezzétek meg a szerzőt és az alkotás címét! (1 pont)**

**b) Milyen kapcsolat van Erkel Ferenc és e fent idézett néhány sor között?** **(1 pont)**

**11. Mely napon hozta meg döntését a bírálóbizottság a Hymnusz-pályázatra érkezett műveket illetően?** **(1 pont)**

**12. Mikor és melyik kiadó jelentette meg először az Erkel Ferenc által megzenésített *Hymnusz*t? Kinek szól a kotta címlapján lévő ajánlás?** **(1 pont)**

**13. Erkel Ferenc nyertes műve mellett mely zeneszerzők kaptak még dicséretet a zsűritől? Nevezzétek meg őket! (1 pont)**

**14. Soroljatok föl legalább 5 olyan 19–20. századi újságot, amelyben a megadott anyag alapján bizonyosan említést tesznek a *Hymnusz*ról! (Helyes megoldásonként 0,5 pont)**

**15. Ki és mikor tett először javaslatot a *Hymnusz*törvényi rangra emelésére? (1 pont)**

**16. Mikortól hatályos az a törvény, amely kimondja, hogy „a Magyar Köztársaság himnusza Kölcsey Ferenc *Himnusz* című költeménye Erkel Ferenc zenéjével”? (1 pont)**

**II. rész**

**Kifejtést igénylő feladatok**

Válasszatok ki a **két feladatot** az alábbi három közül.

*A kérdésekre legalább 5-10 mondatos válaszokat várunk. Külön értékeljük az egyes területeken mutatott kiemelkedő tájékozottságot.*

**1. Hogyan keletkezett Erkel Ferenc *Hymnusz*-megzenésítése?** **(Milyen mítoszok lengték körül? Ki mesél erről? Mik a mű tényszerű keletkezési körülményei? Hogyan viszonyulnak a tények a mítoszokhoz?)**

**2. Mit írtak a kritikusok a bemutatott pályaművekről? (Milyen véleménnyel voltak Erkel Ferenc megzenésítéséről? A korabeli bemutatók szerint mit kifogásoltak más pályaművekkel kapcsolatban? Miért emelkedhetett ki a többi pályamű közül Erkel alkotása?)**

**3. Milyen sors várt az Erkel által megzenésített *Hymnusz*ra 1945 után? Foglaljátok össze a főbb eseményeket egészen napjainkig!**

**III. rész**

**Igaz vagy hamis?**

*Minden helyes válasz 1 pontot ér. A kérdések alatt i (igaz), vagy h (hamis) betűkkel jelezzétek a megoldást!*

**1. A *Hymnusz*-pályázat nyertes és dicséretben részesített műveit 1844. július 2-án, a Nemzeti Színházban adták elő először, a *Tudtán belül kém* című francia vígjáték felvonásai közben.**

**2. Igaz-e, hogy Erkel Ferenc nem akart részt venni a pályázaton, mint ahogy ezt Gárdonyi meséli?**

**3. Travnyik Jánosnak és Vahot Imrének volt ügyvédi végzettsége.**

**4. A következő idézet Ney Ferenctől származik: „E’ dalszerzemény magyar jelleme kétségtelen, megvan hymnuszi magasztossága is, ’s könnyű, dallamos, természetes emelkedésével a’ fülbe is könnyen tapadand többszöri hallás után, mi népszerűséget igér neki.”**

**5. A pályázati bizottság tagjai: Egressy Benjámin, Petrichevich Horváth Lázár, Nádaskay Lajos, Binder Sebestyén, Braeuer Ferenc, Kaiser Ferenc, Mátray Gábor, Winkler Angelo, Vörösmarty Mihály, Szigligeti Ede.**

**6. A *Hymnusz*-pályázatot az „Isten áld meg a’ magyart! Jó kedvel, bőségel”-jeligés pályázat nyerte meg.**

**7. A *Hymnusz* első kiadását Kossuth Lajosnak ajánlotta a szerző.**

**8. Az Erkel-féle *Hymnusz*-pályázat partitúrájának hangszerei között szerepel a „mélly harangszó vagy Tamtam”.**

**9. Az autográf szó jelentése: Kocsi János kézírása.**

**10. A *Hymnusz* legkorábbi kottás forrása ma az Országos Széchényi Könyvtár Zeneműtárában található.**

**IV. rész**

**Párosítás**

**1. A *Hymnusz* 1856 és 1906 között többször is elhangzott jeles magyar személyek emlékére. A felsorolt évszámok közül írjátok be a helyes megoldást a személynevek melletti rubrikákba, aszerint, hogy bizonyíthatóan melyik évben hangzott el emlékükre a *Hymnusz*! Vigyázat: egy évszám többször is szerepelhet! (6 pont)**

1856, 1859, 1860, 1894, 1906

|  |  |
| --- | --- |
| Thököly Imre |  |
| Kossuth Lajos |  |
| Kölcsey Ferenc |  |
| II. Rákóczi Ferenc |  |
| Széchenyi István |  |
| Kazinczy Ferenc |  |

**2. Párosítsátok a neveket a képekkel! A helyes megoldást írjátok a képek alatti rubrikákba! Vigyázat: egy képhez nektek kell kitalálnotok a megoldást! (Minden helyes megoldás 1 pontot ér)**

**Válasszatok ki négy képet és fogalmazzátok meg két-három mondatban, hogyan kapcsolhatók az alábbi személyek, intézmények a *Hymnusz*hoz, vagy szerzőihez!**

Szigligeti Ede; Déryné Széppataki Róza; Dohnányi Ernő; Egressy Benjámin; Kodály Zoltán; Laborfalvi Róza; Magyar Királyi Operaház; Schodelné Klein Rozália; Erkel Ferenc; Vörösmarty Mihály Bartay András; Bartók Béla

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

**3. Kihez kapcsolható az alábbi írás és tárgy? A választási lehetőségek közül húzzátok alá a helyes megoldást! Válaszotokat röviden, 1-2 mondatban indokoljátok meg! (9 pont)**

a) „Csend van. Ülök és gondolkodok: hát hogy is kellene azt a himnuszt megcsinálni? Elém teszem a szöveget. Olvasom. Megint gondolkodok.”

* Kölcsey Ferenc
* Egressy Gábor
* Erkel Ferenc

Indoklás:

b) Kivel hozható kapcsolatba az alábbi kép?



* Lendvay Márton
* Vörösmarty Mihály
* Erkel Ferenc

Indoklás:

**V. rész**

**Forráshasználat – Forráselemzés**

**1. Fejtsétek meg a következő rejtvényeket a források alapján! (2 pont)**

**a)** A híres zeneszerzővel azonos vezetéknevű pesti személy, aki sokat tett a *Hymnusz* elterjedéséért.

**b)** Beszédét Cziffra György zongoraművész hangversenyével egy napon említi a napilap. Abban az évben, amikor a *Hymnusz* mellett gyakran szólt az Egmont-nyitány is.

**2. Miről szól az alábbi szöveg? Ki énekelte a premieren végül az opera címszerepét? Írjátok le a forrás szövegét a saját szavaitokkal 3-4 mondatban! (10 pont)**



**3. A Pesti Nemzeti Színház 1837. augusztus 22-én, egy keddi napon Vörösmarty *Árpád ébredése*előjátékával és Schenk *Belizár*című drámájával nyitotta meg kapuit. A források között találjátok meg a választ az alábbi kérdésekre! (Minden helyes válasz 1 pontot ér)**

a) Kik azok a színészek, akik aznap felléptek, és akiknek a nevével a felkészülés során találkoztatok?

b) Ki festette az előadásokra a díszítményeket?

c) A Pesti Nemzeti Színházban hova ülhetett az, aki 1837 augusztusában 1 forint 30 krajcárért vett jegyet?

**Gratulálunk a feladatlap kitöltéséhez!**